Lucy Hatton

Lucy Hatton (født 8. november 1994 i Leicester) er en engelsk friidrettsutøver som konkurrerer i sprintløp og hekkeløp. Hun har sølv på 60 meter hekk fra EM i friidrett innendørs 2015 som fremste internasjonale meritt.

 Idrettskarriere 
Hatton begynte tidlig med friidrett, og satset opprinnelig på mangekamp, men en ryggskade gjorde at hun valgte å satse på hekkesprint. Hun markerte seg på nasjonalt nivå i 2011, da hun vant hekkesprint ved både det engelske skolemesterskapet (English Schools Championships) og de britiske skolelekene (UK School Games).The Power of 10 - Lucy Hatton - 2011, besøkt 12. juni 2015. Hun vant også bl.a. Aviva SIAB U17 International og Midland Counties AA Indoor Open. 

Hun begynte å studere kriminologi ved University of Leicester, men fortsatte med friidretten. I 2012 begynte hun også å hevde seg nasjonal som senior, og nådde finalen på 60 meter hekk i det britiske mesterskapet innendørs (Aviva European Indoor Trials & UK Championships).The Power of 10 - Lucy Hatton - 2012, besøkt 12. juni 2015. Hun konkurrerte også i sprintløp, og vant 60 meter i Loughborough Students AC Open, Midland Counties Open og Loughborough Students AC Open Meeting. Hennes beste tid på 60 meter i 2012 var 7,68. 

I 2013 nådde hun finalen på 60 meter hekk i det britiske mesterskapet innendørs (British Athletics European Trials & UK Championships), der hun endte på 7.-plass.The Power of 10 - Lucy Hatton - 2013, besøkt 12. juni 2015. Hun nådde også finalen på 100 meter hekk i det britiske mesterskapet utendørs (Sainsbury's British Championships), der hun også kom på 7.-plass. Hennes bestenotering på 100 meter hekk dette året ble 13,62, satt i det britiske mesterskapet i juli. Hun konkurrerte også i stevner i utlandet, og kom på 5.-plass i Bydgoszcz Cup i Polen og 1.-plass i Amsterdam Open i Nederland, på 100 meter hekk.

I 2014 fikk hun ny trener, Jerzy Maciukiewicz, som også trente William Sharman. Hun forbedret tidene og resultatene sine dette året, og kom bl.a. på 2.-plass i det britiske mesterskapet (British Athletics UK Championships), kun slått av Tiffany Porter, og Hatton satte her ny personlig rekord med tiden 13,20.The Power of 10 - Lucy Hatton - 2014, besøkt 12. juni 2015. Hun kom også på 2.-plass på 100 meter hekk i det britiske studentmesterskapet (British Universities and Colleges Sport). Hun satte ny personlig rekord på 60 meter hekk innendørs i Elán Míting i Slovakia i januar, med tiden 8,33.

Hun forbedret sin personlige rekord på 60 meter innendørs kraftig i 2015. Hun senket den først til 8,27 i Loughborough Students AC Open i januar, deretter flere ganger, bl.a. 8,06 i det britiske innendørsmesterskapet, der hun kom på 2.-plass.The Power of 10 - Lucy Hatton - 2015, besøkt 12. juni 2015. Hun vant 60 meter hekk i London Senior / U20 Indoor Games og Loughborough Students AC Open, og Copernicus Cup i Polen. I slutten av februar kom hun på 3.-plass i Malmö Games, med ny personlig rekord på 8,03. 

Hennes store internasjonale gjennombrudd kom i EM i friidrett innendørs 2015 i Praha. Her satte hun personlig rekord på 60 meter hekk både i innledningsheatet (7,96), semifinalen (7,93) og finalen (7,90), og endte på 2.-plass, bak belarusiske Alina Talay.

 Referanser 

 Eksterne lenker 

  Profil hos European Athletics
  Profil hos The Power of 10
  Profil hos All-Athletics.com 

Kategori:Britiske hekkeløpere
Kategori:Britiske sprintere
Kategori:Personer fra Leicester
Kategori:Deltakere for Storbritannia under EM i friidrett innendørs 2015